NORMATIVA SOBRE ELS TREBALLS DE FI DE GRAU EN LA FACULTAT DE CIÈNCIES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2531)
  + [Valencià](/va/acuerdo/2531)






Selector de idioma

Leer

* [Español](/es/acuerdo/2531)
* [Valencià](/va/acuerdo/2531)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA SOBRE ELS TREBALLS DE FI DE GRAU EN LA FACULTAT DE CIÈNCIES[Butlletí Oficial Universitat d'Alacant](/ca/Publicacion)
==============================================================================================================================

Secretaria General

Butlletí Oficial Universitat d'Alacant





NORMATIVA SOBRE ELS TREBALLS DE FI DE GRAU EN LA FACULTAT DE CIÈNCIES

Data d'aprovació
:   30/07/2013

Data de publicació
:   31/07/2013

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2531.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2531)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2531)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA SOBRE ELS TREBALLS DE FI DE GRAU EN LA FACULTAT DE CIÈNCIES&url=https://www.boua.ua.es/va/acuerdo/2531)

**Títol:** NORMATIVA SOBRE ELS TREBALLS DE FI DE GRAU EN LA FACULTAT DE CIÈNCIES

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 30 de juliol de 2013

NORMATIVA SOBRE ELS TREBALLS DE FI DE GRAU EN LA FACULTAT DE CIÈNCIES

PREÀMBUL

El Reial decret 1393/2007, de 29 d’octubre, pel qual s'estableix l'ordenació dels ensenyaments universitaris oficials, indica que tots els ensenyaments oficials del grau conclouran amb l'elaboració i la defensa d'un Treball de Fi de Grau (a partir d'ara, TFG) que ha de formar part del pla d'estudis.

En Consell de Govern de 30 d'octubre de 2012 s'aprovà la Normativa sobre els treballs de fi de grau / treballs de fi de màster en la Universitat d'Alacant (a partir d'ara, NUATFG/TFM). Aquesta normativa és un marc legal per a tots els TFG que es facen en la Universitat d'Alacant, i estableix una homogeneïtat bàsica en l'organització i l’avaluació que garantisca la igualtat de drets i deures per al conjunt d'estudiants de la Universitat d'Alacant. Es completa amb la normativa vigent en la Universitat d'Alacant que regula, entre altres aspectes, el sistema d'avaluació, el reconeixement i transferència de crèdits i la mobilitat d'estudiants.

En l'article 1, apartat 3, la NUATFG/TFM esmentada indica que "cada Junta de Centre haurà de desenvolupar aquesta normativa per a adequar-la a les característiques pròpies de cadascun dels títols de grau i de màster que s'impartisquen en el centre i als requisits establits en les memòries de verificació d'aquests". És en aquest sentit que aquest document desenvolupa els aspectes no concretats en la normativa marc esmentada i els adapta als TFG en els diversos graus que imparteix la Facultat de Ciències.

Article 1. Objectiu i requisits

1. Els plans d'estudis dels diversos graus de la Facultat de Ciències estableixen que el Treball fi de Grau (TFG) constitueix una assignatura que representa la fase final del pla d'estudis (últim semestre), i comporta l'elaboració per part de l'estudiant d'un projecte, memòria o estudi original sota la supervisió d'un tutor o tutora, en el qual s'integren i es desenvolupen els continguts formatius rebuts, com també les capacitats, competències i habilitats adquirides durant el període de docència del grau.

El treball serà desenvolupat per l'estudiant de manera individual. Excepcionalment, quan el tema o la matèria triada ho aconselle, es podran proposar treballs coordinats en una mateixa línia de TFG.

 2.- Els requisits necessaris per a cursar l'assignatura TFG s'estableixen d’acord amb la Normativa de permanència i continuació d'estudis per a l'alumnat matriculat en títols de grau de la Universitat d'Alacant: obligació d'haver aprovat un mínim de 168 crèdits dels tres primers cursos dels títols de grau de 240 crèdits.

3.- És requisit necessari per a l'avaluació de l'assignatura acreditar el nivell B1 d'un idioma estranger (Marc Comú Europeu de Referència per a les Llengües, MCER). Aquest requisit haurà de ser acreditat en la secretaria de la Facultat de Ciències abans de l'avaluació per a poder obtenir la qualificació del TFG.

Article 2. Característiques del Treball de Fi de Grau

1. El TFG ha sigut dissenyat en els diversos graus de Ciències amb un nombre de crèdits variable. La càrrega de treball associada al TFG, relativa a l'alumnat, es correspondrà amb els crèdits ECTS que conferisca el pla d'estudis.
2. El TFG haurà d'estar orientat a l'aplicació de les competències generals associades a la titulació, a capacitar per a la recerca, gestió, organització i interpretació de dades i el maneig de bibliografia, i inclourà reflexions sobre temes rellevants de naturalesa científica, a més de tecnològica, social o ètica, que faciliten el desenvolupament d'un pensament i un sentit crític, lògic, científic i creatiu.

3.- El TFG podrà tenir tipologies diverses, tant experimentals com acadèmiques en tots els aspectes, segons els diversos aspectes relacionats amb el títol. El contingut de cada Treball de Fi de Grau correspondrà a un dels tipus següents:

a.- Treballs experimentals relacionats amb la titulació, que es podran desenvolupar en departaments, instituts o centres d'investigació universitaris, com també en centres, institucions i empreses especialitzades.

b.- Treballs de revisió bibliogràfica o bibliomètrics, o d'anàlisi de bases de dades, que hauran de presentar un disseny experimental o l'apartat corresponent d'anàlisi de dades.

c.- Memòries de projectes, memòries de planificació o de gestió de caràcter professional associades a activitats científiques en l'àmbit de les titulacions de Ciències.

d.- Treballs de desenvolupament teòric relacionats amb la titulació.

e.- Altres treballs que correspondran a ofertes dels departaments que no s'ajusten a les modalitats anteriors, la temàtica dels quals haurà de ser aprovada per la Comissió de TFG, amb sol·licitud prèvia.

4.- El TFG, en les titulacions de grau de la Facultat de Ciències en què el pla d'estudis ho preveja, podrà incloure activitats en una empresa o institució externa, amb la firma prèvia del conveni adient amb l’entitat.

5.- L'alumnat de l'assignatura TFG que incloga activitats en empreses o en institucions externes, i que a més curse l'assignatura Pràctiques Externes (PE), podrà fer les activitats de les assignatures en les mateixes empreses o institucions, i podrà cursar en tot cas els crèdits corresponents de manera independent.

Article 3. Tutor/a acadèmic/a

1. Tots els TFG es faran sota la supervisió d'una tutora acadèmica o tutor acadèmic. En els TFG que es facen en institucions o empreses externes a la Universitat d'Alacant, hi haurà la figura d'un cotutor o cotutora que pertanya a la institució o empresa.
2. El tutor o la tutora tindrà l'obligació d'orientar, informar i assessorar l'alumnat sobre la manera d'enfocar i elaborar el TFG, com també de planificar-ne les activitats i fer-ne un seguiment durant tot el període de desenvolupament del treball, resoldre els dubtes que puga plantejar el procés, elaborar un informe de valoració del treball (que es lliurarà dins del termini al tribunal) i, en definitiva, col·laborar en tot allò que permeta un bon aconseguiment del TFG.
3. Tot el professorat a temps complet que impartisca docència en les titulacions de grau de la Facultat de Ciències podrà ser requerit com a tutor/a dels TFG.
4. De manera voluntària, el professorat a temps parcial podrà ser tutor o tutora, amb autorització prèvia de la Comissió de Treball de Fi de Grau (CTFG). Qualsevol altre cas serà avaluat i autoritzat, si escau, per la CTFG.

Article 4. Comissions de TFG: Comissió de Centre i comissions de titulacions.

1. La Comissió de Treball de Fi de Grau de la Facultat de Ciències (CTFGFC) estarà formada pel degà o degana, els vicedegans, les vicedeganes o els coordinadors i les coordinadores de cadascuna de les titulacions de grau de la Facultat de Ciències, pel secretari o secretària de la Facultat, un membre del PAS amb competència en assumptes acadèmics del Centre i un estudiant que serà un dels delegats o una de les delegades de l'últim curs d'alguna de les titulacions de grau de la Facultat de Ciències, elegit per i entre elles i ells.
2. La presidència de la CTFGFC l'exercirà el degà o la degana o el vicedegà o la vicedegana en qui delegue.
3. La renovació del o de la representant dels estudiants es farà anualment, i la del PAS, excepte circumstàncies especials, cada quatre anys.
4. És funció de la CTFGFC la coordinació dels aspectes generals relatius als TFG, i en l'exercici d'aquesta, li correspon:

-          Establir el calendari d'aplicació d'aquesta normativa en cada curs acadèmic.

-          Sol·licitar els temes possibles de TFG al professorat per mitjà dels departaments.

-          Establir el grau de participació dels departaments en l'oferta de TFG.

-          Nomenar els tribunals d'avaluació.

-          Procurar que el llistat de línies o de temes proposats reculla suficientment els mòduls o les matèries de pla d'estudis.

-          Garantir que l'oferta de temes cobrisca la totalitat dels estudiants matriculats en l'assignatura.

-          Garantir l'homogeneïtat en les exigències de l'elaboració i establir les normes bàsiques d'estil, extensió i estructura del TFG.

-          Vetlar pel compliment de la normativa.

5.- Cada titulació haurà de constituir una Comissió de Treball de Fi de Grau (CTFG), que s'encarregarà de regular l'oferta i la selecció dels TFG. Per defecte, la CTFG serà la Comissió de Grau.

6.- Són funcions de la CTFG:

-          Aprovar i publicar els llistats dels temes amb els tutors o les tutores respectius/ves, el nombre d'estudiants que poden escollir-los i els criteris d'assignació.

-          Validar els temes proposats pels estudiants, amb l'acceptació prèvia per part dels departaments.

-          Supervisar l'assignació a cada estudiant d'un tema de treball i del seu tutor o la seua tutora.

-          Autoritzar que un TFG siga supervisat, si escau, per més d'un tutor o tutora.

-          Estudiar i resoldre les sol·licituds de canvi de tutor o tutora.

-          Vetlar pel manteniment de les condicions de proporcionalitat en la participació dels departaments amb docència en la titulació.

-          Proposar els tribunals d'avaluació.

-          Repartir els treballs presentats en cada convocatòria entre els diversos tribunals avaluadors.

-          Sol·licitar als tutors i tutores el lliurament d'un informe sobre el treball tutelat.

-          Establir i anunciar públicament l'estructura, la forma i la durada màxima de la prova en què s'ha de dur a terme la defensa del TFG davant el tribunal avaluador.

-          Vetlar per la qualitat dels treballs.

-          Assegurar l'aplicació d'aquest reglament.

Article 5. Propostes de TFG pels departaments

1. El tema objecte del TFG haurà de poder ser elaborat per l'estudiant en el nombre d'hores corresponents als crèdits ECTS que tinga assignades eixa matèria en el pla d'estudis.
2. A l'efecte de la presentació, avaluació de prepropostes, selecció i assignació de treballs, es farà el que indica el Procediment de gestió dels treballs fi de grau/màster de la Universitat d'Alacant, i s'usarà la plataforma que està disponible per a això.
3. Les CTFG faran en la primera quinzena del mes de maig l'encàrrec docent de nombre total de propostes inicials de TFG (prepropostes) als departaments responsables de l'assignatura TFG, tenint en compte la previsió d'estudiants en l'assignatura.

La distribució de les prepropostes entre els departaments responsables de l'assignatura del TFG es farà d'acord amb el percentatge dels crèdits de les assignatures adscrites a cada departament en el pla d'estudis, i es podrà establir una ponderació de l'optativitat en relació amb l'oferta.

4.- Els departaments hauran de garantir que el nombre de prepropostes oferides cobrisca l'encàrrec docent de TFG assignat prèviament des de la Comissió, tal com estableix la NUATFG/TFM.

5.- Les prepropostes estaran formulades pel tutor o tutora, amb el vistiplau del seu departament, i hi podran figurar cotutors o cotutores.

6.- Els departaments, en el període establit, remetran a la CTFG la preproposta aprovada en Consell de Departament. Les prepropostes hauran de contenir, almenys, la línia de treball que seguirà o el tema, el tutor o la tutora i cotutors o cotutores, si escau, i el nombre d'estudiants que poden escollir-la en cada curs acadèmic.

7.- Durant la segona quinzena del mes de maig, l'alumnat podrà plantejar un tema propi que formularà per mitjà dels departaments de la titulació responsables de l'assignatura TFG segons el pla d'estudis, els quals decidiran si l'avalen i l'integren en l'oferta de prepropostes de què es fan responsables.

En cas que un departament rebutge el tema proposat, s'haurà de notificar aquesta circumstància a l'alumnat, amb indicació dels motius de la no-acceptació. En cas que siga acceptada la preproposta, el departament l'elevarà a la CTFG. Les comissions podran permetre, en aquest darrer cas, que els estudiants proponents figuren com a preassignats, si és que el nombre de temes preassignats no supera el 20% del total de treballs inicialment proposat pel departament en el títol. En aquest còmput no comptaran els temes preassignats com a conseqüència de la participació de l'alumnat en programes de mobilitat.

8.- Quan el TFG s'haja de fer en una empresa o institució externa a la Universitat d'Alacant, es farà constar aquesta circumstància i s'adjuntarà un informe del possible cotutor o cotutora en què manifeste l'interés pel projecte presentat.

9.- Les prepropostes seran presentades pels departaments a les CTFG en la primera setmana del mes de juny.

10.- La CTFG avaluarà les prepropostes i el resultat de l'avaluació serà "acceptada", "no acceptada" o "requereix revisió".

En cas que el resultat de l'avaluació de la preproposta de TFG haja estat "requereix revisió", la CTFG assenyalarà els suggeriments que considere adients. El departament proponent podrà presentar la preproposta modificada i la CTFG l’avaluarà novament amb el resultat d"acceptada" o de "no acceptada", sense opció per a modificacions.

11.- La CTFG farà pública la relació de propostes acceptades durant la primera quinzena del mes de juliol.

12.- Després de la revisió, la CTFGFC aprovarà la proposta dels departaments, fet del qual informarà posteriorment a la Junta de la Facultat de Ciències.

 13.- La CTFGFC, en la primera quinzena del mes de setembre, publicarà les propostes de TFG per al curs que corresponga.

Article 6. Procediment de sol·licitud i assignació de treballs a l'alumnat

1. L'alumnat, durant els cinc dies posteriors a la data de publicació de les propostes de TFG en el primer semestre, o durant els cinc dies posteriors a la finalització del termini d'ampliació de matrícula del segon semestre, haurà de sol·licitar el nombre de temes establit per la CTFG, i haurà d'indicar l'ordre de preferència entre els oferits en el curs que corresponga.
2. L'alumnat que no formalitze la sol·licitud en temps i forma serà assignat a les propostes que queden vacants.
3. Els criteris d'assignació i de tutela dels TFG seran establits per la CTFG.
4. La CTFG publicarà l'assignació provisional de treballs i de tutors o tutores en la segona quinzena del mes de setembre per al primer període de matrícula; i per al període d'ampliació de matrícula del segon semestre, la publicació es farà durant els deu dies posteriors a l’acabament del període de sol·licitud de temes que hi haja establit. Es procurarà fer-ne la màxima difusió.
5. En el sentit que indica la NUATFG/TFM de l'UA, els i les estudiants podran presentar sol·licituds de reassignació de treballs, de manera motivada, durant un termini màxim de cinc dies des de la publicació de l'assignació provisional. En concret, seran desestimades totes les reclamacions el motiu de les quals siga que, com a resultat del procés d'assignació, el treball adjudicat no es troba entre les opcions triades.
6. La CTFG resoldrà les peticions de canvi en un termini de deu dies naturals i procedirà, si escau, a l'assignació d'un tutor o tutora nou. Qualsevol modificació posterior haurà de ser d'acord mutu entre l'alumnat i el professorat implicat, i haurà de tindre l'autorització de la CTFG.
7. L'alumnat propi de grau que en l'últim curs es trobe cursant estudis en un programa reglat de mobilitat, tant nacional com internacional, tindrà la possibilitat de fer el TFG en la universitat d'origen o en la universitat de destinació.

En el primer cas, l'assignació de tema es regirà per la normativa vigent en el centre d'origen. En el segon cas, els i les estudiants podran proposar un TFG durant el primer mes de l'estada en un altre centre.

La proposta esmentada haurà de tindre el vistiplau del coordinador o coordinadora de mobilitat en els centres d'origen i de destinació, i l'assignatura TFG haurà de ser inclosa en l'acord d'aprenentatge definitiu amb el consentiment de la CTFG.

El coordinador o la coordinadora dels programes de mobilitat de la Facultat es comprometrà a tutelar el TFG o a obtenir l'acceptació com a tutor o tutora d'un altre professor o professora dels departaments implicats en la titulació corresponent.

8.- A l'alumnat propi de mobilitat se li aplicarà un criteri de flexibilitat a través dels mitjans que permeten la comunicació a distància entre tutor o tutora i estudiant. Per tant, no se li podrà exigir que estiga present físicament en qualsevol sessió d'orientació per part del tutor o tutora ni en la presentació oral prèvia a la defensa del TFG.

Segons les característiques de l'acord d'aprenentatge, la CTFG decidirà si el TFG elaborat en un altre centre haurà de ser defensat en la Facultat de Ciències de la Universitat d'Alacant d’acord amb els criteris establits per aquesta normativa.

Pel que fa a l'elaboració del TFG per part d'alumnat acollit, aquest es regirà per aquesta normativa i per la normativa vigent en el seu centre d'origen.

Article 7. Presentació del TFG

1. La Comissió de TFG establirà i farà públic al començament del curs acadèmic un calendari que contindrà les dates de revisió de la memòria pel tutor o la tutora, de lliurament a la CTFG i de defensa de treballs, i establirà una data límit de presentació en cadascun dels períodes oficials d'avaluació, d'acord amb el calendari previst per a les assignatures del segon semestre.
2. En acabar el TFG, els i les estudiants presentaran al tutor o tutora la memòria de TFG que sintetitze les tasques fetes, almenys amb una antelació de 15 dies a la data límit de lliurament de treballs, amb l'objectiu de permetre’n la revisió per part dels tutors.
3. Tota la documentació necessària per a la defensa del TFG es presentarà en format digital dins dels terminis establits per la CTFG, a tot estirar 15 dies abans de la data establida per a la defensa.
4. El tutor o tutora valorarà la tasca feta per l'estudiant durant el període d'elaboració del TFG mitjançant un informe normalitzat.
5. El format triat per al lliurament de documentació serà establit per la CTFG, i haurà d'incloure:

-          Memòria del Treball de Fi de Grau.

-          Resum del Treball de Fi de Grau, amb una extensió que no superarà les 500 paraules, en una de les llengües oficials i en anglès.

-          Altra documentació requerida per la CTFG o que estiga establida en la guia docent de l'assignatura.

-          -Document normalitzat de valoració del tutor per al tribunal de defensa.

6.- Les memòries dels TFG seran custodiades en el sistema d'arxiu que puga ser habilitat a aquest efecte. En cas de publicació, caldrà l'autorització expressa de l'autor o l'autora. Així mateix, el tutor o la tutora podrà exigir la firma prèvia d'un acord de confidencialitat al tutelat o tutelada per a la publicació. D'altra banda, el tutor o la tutora podrà desaconsellar la difusió lliure del treball, tenint-ne en compte les condicions de qualitat.

Si la publicació es fa en el RUA, s'haurà de tenir en compte els requisits establits per la Universitat d'Alacant.

Article 8. Estructura i estil d'edició de la memòria del TFG

1. La memòria del TFG podrà ser redactada i defensada en qualsevol de les llengües cooficials de la Comunitat Valenciana o en qualsevol altre idioma oficial de la Unió Europea, a petició de l'alumnat i del tutor o tutora a la CTFG.

En aquest cas, caldrà proporcionar almenys un resum amb la introducció i les conclusions del TFG en castellà i/o valencià.

La CTFG del centre valorarà les peticions tenint en compte que siga possible constituir tribunals d'avaluació competents en l'idioma sol·licitat.

 2.- Les normes d'estil i estructura dels TFG s'adequaran a la tipologia establida en aquesta normativa:

a.- Les memòries basades en un treball experimental s'ajustaran preferentment al format d'un article d'investigació i inclouran, per tant, els apartats usuals (portada, resum, índex, introducció, antecedents, objectius i hipòtesis, si escau, materials i mètodes, resultats, discussió, bibliografia, etc).

b.- Les memòries basades en TFG de caràcter teòric o professional hauran de ser presentades amb una estructura adequada al treball que s'ha fet, i respectaran en la mesura que siga possible l'estructura del punt anterior.

c.- En cas de TFG basats en estudis bibliogràfics, les memòries s'hauran de desenvolupar com un article de revisió i, en aquest cas, haurien d'incloure la discussió crítica de la bibliografia, com també l'enunciat d'hipòtesis, possibles línies d'investigació, etc. També podria ser presentat com si fóra un treball d'investigació.

3.- Les normes bàsiques d'estil, extensió i estructura seran establides per la CTFG de la titulació.

Article 9. Tribunals de TFG

1. Una volta que estiga acabat el Treball de Fi de Grau i presentada la documentació necessària, l'alumnat haurà d'exposar-lo davant un tribunal seleccionat a aquest efecte.
2. La CTFG establirà els terminis límit de lliurament de la documentació del TFG per a cada convocatòria.
3. La CTFGFC serà l'encarregada de nomenar els tribunals per a l'avaluació de les memòries a proposta de la CTFG, la qual serà d'almenys un tribunal per a cada titulació de grau.
4. El nomenament dels tribunals per part de la CTFGFC haurà de complir les condicions indicades la NUATFG/TFM, i estaran formats per un president o presidenta, un secretari o secretària i un vocal.

El nombre de tribunals que caldrà constituir per a cada grau estarà determinat pel nombre d'estudiants matriculats i pel perfil o temàtica dels treballs que s'hagen fet. La CTFGFC fixarà el nombre màxim de treballs que avaluarà el tribunal i els criteris per a ser constituïts.

5.- Tot el professorat a temps complet de la Facultat de Ciències que impartisca docència en la titulació té l'obligació de participar en els tribunals d'avaluació dels TFG, si són requerits per a aquesta tasca. Amb aquesta finalitat, la CTFG establirà un llistat del professorat, ordenat per titulacions, que serà actualitzat anualment, en el qual podrà ser inclòs professorat d'altres centres amb participació en la titulació.

6.- La designació de la presidència i de la secretaria del tribunal avaluador es farà segons el criteri de categoria docent i antiguitat.

7.- La CTFG de cada titulació supervisarà la coordinació dels tribunals seleccionats.

La CTFG, d'acord amb la presidència de cada tribunal, publicarà l'assignació de tribunals als treballs, i farà constar el títol del treball, l'estudiant, el tribunal assignat, l'ordre d'exposició i el dia, hora i lloc de celebració. La publicació respectarà, en tot cas, la legislació sobre protecció de dades.

El calendari de defenses s'haurà d'ajustar a les dates límit fixades anualment pel Consell de Govern per al lliurament d'actes dels TFG en cada convocatòria.

El tutor o tutora i el cotutor o cotutora no podran formar part del tribunal que avalue el treball presentat per l'alumnat que han tutelat.

Article 10. Exposició pública i defensa dels TFG

1. La defensa del TFG es farà per mitjà d'exposició pública del treball davant el tribunal d'avaluació assignat.
2. La durada de l'exposició pública de cada estudiant estarà determinada per la CTFG, però en cap cas serà superior a 15 minuts, durant els quals l'estudiant exposarà els objectius, la metodologia, el contingut i les conclusions del TFG. Tot seguit, i durant 15 minuts com a màxim, contestarà les preguntes, els aclariments, els comentaris i els suggeriments que pogueren plantejar-li els membres del tribunal.
3. En la defensa del TFG, la memòria de la qual haja sigut redactada i lliurada en una llengua diferent del castellà o valencià, almenys els objectius i les conclusions del treball hauran de ser exposats en eixa altra llengua.
4. La CTFG determinarà la manera i els mitjans de la presentació digital.

Article 11. Avaluació del TFG

1. El tribunal deliberarà a porta tancada sobre la qualificació dels treballs. Per a això, atendrà els criteris d'avaluació publicats en la guia docent del TFG. El tribunal concedirà audiència al tutor o tutora abans d'atorgar una qualificació, si aquest o aquesta la sol·licita. En l'avaluació que faça, el tribunal tindrà en compte l'informe escrit del tutor o la tutora.
2. La qualificació final del treball procedirà de la mitjana aritmètica, expressada amb un decimal, de les notes dels tres membres del tribunal en l'escala de 0 a 10, a la qual s'haurà d'afegir la qualificació qualitativa corresponent segons el Reial decret 1125/2003, de 5 de setembre: Suspens (0-4,9); Aprovat (5,0-6,9); Notable (7,0-8,9) o Excel·lent (9,0-10).
3. Cada tribunal estendrà acta de la defensa dels TFG en la qual es recolliran les qualificacions que procedisquen en cada cas. El secretari del tribunal garantirà l'emplenament de l'acta final d'avaluació del TFG, que contindrà, almenys:

-     Títol del TFG.

-     Estudiant.

-     Tutor/a.

-     Membres presents entre els i les titulars i suplents nomenats.

-     Avaluació individual de cadascun dels membres del tribunal.

-     Avaluació final, tal com disposa el punt 2 d'aquest article.

-     Proposta de la qualificació de Matrícula d'Honor, si escau.

4.- Si el resultat de la qualificació fóra Suspens, el tribunal farà arribar a l'estudiant i al tutor o tutora un informe amb les recomanacions que considere oportunes per a la millora del TFG i l’avaluació posterior.

5.- Si es demostrara que una memòria de TFG fóra còpia total o parcial d'una obra aliena, sense citar-ne l'autoria, podrà ser considerada plagi.

Si diversos estudiants presenten un treball molt semblant, es podrà considerar plagi. En aquests casos, els treballs seran qualificats com a Suspens (0).

La CTFGFC, a instància del tribunal avaluador, comunicarà al degà o la degana els fets a l'efecte d'iniciar, si escau, el procediment disciplinari.

6.- El tribunal podrà proposar la concessió motivada de la menció de Matrícula d'Honor als TFG que haja avaluat i que hagen obtingut una qualificació igual o superior a 9.

7.- A final del període d'avaluació, la CTFG de titulació, a la vista de les actes emeses pels tribunals i, si escau, havent escoltat els presidents respectius, decidirà sobre l'assignació de la menció de Matrícula d’Honor als TFG que considere oportú, d'acord amb la normativa vigent, i emetrà una acta complementària de l'acord.

8.- Totes les actes de les sessions d'avaluació, juntament amb l'acta complementària per a la concessió de les matrícules d'honor, quedaran unides a l'acta general de l'assignatura TFG, la qual, d’acord amb aquestes, certificarà el coordinador o la coordinadora de la titulació corresponent o, en el seu lloc, el secretari o la secretària del centre.

9.- La revisió de les qualificacions finals dels TFG tindrà lloc mitjançant la presentació prèvia d'una reclamació raonada a la CTFG. En aquest àmbit serà d'aplicació la normativa vigent en matèria de reclamació d'exàmens o avaluació de la Universitat d'Alacant.

Disposició addicional primera

La CTFGFC establirà els models normalitzats necessaris per a fer possible tots els aspectes d'aquesta normativa.

Disposició addicional segona

Qualsevol supòsit no previst en aquesta normativa serà resolt per la CTFGFC.

Disposició final

Aquesta normativa entrarà en vigor a partir de l’endemà de la publicació en el BOUA, una vegada estiga aprovada pel consell de Govern de la Universitat d'Alacant.

Anàlisi
-------

:   **Modificat per:**

    * [Detalle
       NORMATIVA SOBRE ELS TREBALLS FI DE GRAU (TFG) I TREBALLS FI DE MÀSTER (TFM) EN LA FACULTAT DE CIÈNCIES](/va/acuerdo/4601)
      27/02/2018





[Carretera Sant Vicent del Raspeig s/n  
03012 Sant Vicent del Raspeig - Alacant  
 Tel. 66 380 8340 - Fax 99 655 0309](https://www.google.es/maps/@12.662438,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12186&trk=tyah&trkInfo=tarId%7Y4259637793734%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)